სამხრეთ სუდანის დროშა

სამხრეთ სუდანის დროშა — სამხრეთი სუდანის სახელმწიფო და ეროვნული სიმბოლო გერბსა და ჰიმნთან ერთად. მიღებულ იქნა ყოვლისმომცველი სამშვიდობო ხელშეკრულების ხელმოწერის შემდეგ, რითაც დასრულდა სუდანის მეორე სამოქალაქო ომი. მანამდე გამოიყენებოდა, როგორც სუდანის სახალხო-განმათავისუფლებელი მოძრაობის დროშა.

 სიმბოლური მნიშვნელობა 
სამხრეთ სუდანის მთავრობას მითითებული აქვს დროშის ფერების მნიშვნელობა.

 შავი — აღნიშნავს შავ აფრიკულ კანს.
 წითელი — გამოხატავს თავისუფლებისათვის ბრძოლაში დაღვრილ მოწამეობრივ სისხლს.
 მწვანე — აღნიშნავს ქვეყნის ბუნებრივ რესურსებსა და მწვანე მიწას.
 თეთრი — მრავალწლიანი ბრძოლის შედეგად მიღწეულ მშვიდობას განასახიერებს.
 ლურჯი — აღნიშნავს მდინარე ნილოსის წყალს, რომელსაც ქვეყნისათვის სიცოცხლე მოაქვს.
 ოქროსფერი — სამხრეთ სუდანის ერთიანობას გამოხატავს.

 გალერეა 

იხილეთ აგრეთვე
 სამხრეთ სუდანის გერბი
 სამხრეთ სუდანის ჰიმნი

 რესურსები ინტერნეტში 

 სამხრეთ სუდანის დროშა 

კატეგორია:აფრიკის ქვეყნების დროშები
კატეგორია:მსოფლიოს ქვეყნების დროშები
კატეგორია:სამხრეთ სუდანის ეროვნული სიმბოლოები
კატეგორია:ვარსკვლავებიანი დროშები
კატეგორია:დროშები ანბანის მიხედვით